**Ֆրեդերիկ Քլինթոն «Ֆրեդ» Քուիմբի** (անգլ.՝ Frederick Clinton "Fred" Quimby, հուլիսի 31, 1886(1886-07-31), Մինեապոլիս, ԱՄՆ - սեպտեմբերի 16, 1965(1965-09-16), Սանտա Մոնիկա, ԱՄՆ), ամերիկացի անիմացիոն պրոդյուսեր, որն առավել հայտնի է «Թոմն ու Ջերին» մուլտսերիալի շնորհիվ, ինչը նրան բերել է «Օսկարի» ութից յոթ մրցանակ։

Կենսագրություն
--------------

Իր գործունեությունը նա սկսել է որպես լրագրող հայրենի Մինեապոլիս քաղաքում։ 1907 թվականին նա դարձել է Մոնտանայի Միսսուկա քաղաքի կինոթատրոնի կառավարիչ, իսկ ավելի ուշ աշխատանք է ստացել «Pathé» կինոստուդիայում։ Գործունեության սկզբում որպես պրոդյուսեր 1921 թվականին Քուիմբին մեծ հաջողությունների է հասել կինոստուդիայում՝ դառնալով տնօրենների խորհրդի անդամներից մեկը։ 1924 թվականին նրան աշխատանքի է ընդունել «Fox» կինոընկերությունը, իսկ 1927 թվականին Քուիմբին տեղափոխվել է «MGM», որտեղ դարձել է զարգացման բաժնի ղեկավար։ 1937 թվականին նա նշանակվել է «MGM»-ում այդ տարի բացված անիմացիայի բաժնի ղեկավար։

1939 թվականին Ուիլյամ Հաննան և Ջոզեֆ Բարբերան նրան առաջարկել են էկրանավորել կատվի ու մկան արկածների մասին նրա ծաղրանկարները, ինչը հանգեցրել է «Puss Gets the Boot» դրվագի ստեղծմանը, որը դարձել է «Թոմն ու Ջերին» մուլտիպլիկացիոն ֆիլմաշարի առաջին մասը։ Հենց այդ դրվագն էլ առաջադրվել է «Օսկարի»։ Հետագայում Ֆրեդ Քուիմբին ևս տասներկու անգամ առաջադրվել է Կինոարվեստի և գիտության ակադեմիայի մրցանակին և ևս յոթ անգամ նվաճել է այն։ 1955 թվականին նա հեռացել է «MGM»-ից, իսկ 1957 թվականին մուլտիպլիկացիոն բաժանմունքը փակվել է, և ավարտվել են «Թոմն ու Ջերին» մուլտսերիալի նկարահանումները։ Ֆրեդ Քուիմբին մահացել է Սանտա Մոնիկայում 1965 թվականին 79 տարեկանում։

«MGM»-ի մուլտիպլիկատորների և պրոդյուսերի հարաբերությունները մշտապես եղել են լարված։ Նրանք կարծում էին, որ Քումբին անօգուտ էակ է, որը գլուխ չի հանում անիմացիայից, սակայն մշտապես վիճում է նկարիչերի հետ, երբ առաջ չէին տանում ինչ-որ գաղափարներ։ Այն, որ Քուիմբին մշտապես մրցանակներ էր ստանում ստուդիայի մուլտֆիլմերի համար, կրակի վրա ավելի էր յուղ լցնում։

Մրցանակներ
----------

* Օսկար՝ «Լավագույն կարճամետրաժ մուլտֆիլմ» (1940, 1943, 1944, 1945, 1946, 1948, 1951, 1952)

Ծանոթագրություններ
------------------

1. 1 2 3 4  SNAC — 2010.
2. 1 2 3 4  Find A Grave — 1996.
3. ↑  Susanin, Timothy S. (2011). *Walt Before Mickey: Disney's Early Years, 1919–1928*. University Press of Mississippi. էջ 290. ISBN 1604739606.
4. 1 2  The Creators
5. ↑  *Barbera, Joseph* My Life in "Toons": From Flatbush to Bedrock in Under a Century. — Atlanta, GA: Turner Publishing[en], 1994. — ISBN 1-57036-042-1
6. ↑  *Resting Places*
7. ↑  «IMDb, Biography for Fred Quimby». Արխիվացված օրիգինալից 2013 թ․ հուլիսի 1-ին. Վերցված է 2013 թ․ հունիսի 26-ին.

Արտաքին հղումներ
----------------

* Ֆրեդ Քուիմբի Internet Movie Database կայքում
* The Tom and Jerry Story
* The Creators – The Magic Behind The Cartoon

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրեդ Քուիմբի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Դանիական ազգային ֆիլմագրություն · Internet Movie Database · Find A Grave |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1414039 · BNF: 13898752x · GND: 1221985132 · ISNI: 0000000072453376 · LCCN: n95028618 · NTA: 074816721 · VIAF: 32184375 · WorldCat VIAF: 32184375 |

 |

 |